སྤྱིར་འཇིག་རྟེན་ཐོག་གི་སྣོད་བཅུད་ཀྱི་འགྱུར་བ་ཀུན་རྒྱུ་རྐྱེན་མང་དག་ཅིག་ལ་རག་ལས་པ་ཡིན་མོད་ས་ཡོམ་ནི་དེའི་རྒྱུ་རྐྱེན་ཆེ་གྲས་ཞིག་ཏུ་ངོས་འཛིན་པར་སྣང་སྟེ་དེས་དུས་ཡུན་ཐུང་ངུ་ཞིག་གི་ནང་འབྲེལ་ཡོད་སྣོད་བཅུད་གཉིས་ཀར་དོ་ཕོག་ཤུགས་ཆེ་འབྱུང་བས་ཡིན།ས་གཞི་དཔྱད་ཞིབ་པས་ཧི་མ་ལ་ཡའི་རི་བོ་མཐོ་སར་གནས་པའི་བྲག་རྡོ་འགའ་རེའི་ནང་ནས་ཉ་ཕྱིས་སོགས་རྙེད་པས་སྔར་ས་ཆ་འདི་ས་བབ་དམའ་ཤིང་མཚོས་ཁྱབ་སྟེ་ཡོད་པར་ངོས་འཛིན་བྱེད་ཀྱི་ཡོད།དེ་ཡང་སའི་ཆགས་རིམ་འཕོ་འགྱུར་གྱི་ཐད་ནས་བཤད་པ་སྟེ་དེའི་སྐོར་འོག་ཏུ་འཆད་པར་བྱ།